Korrupció Washington D.C.-ben « Amerikai Népszava Online
Korrupció Washington D.C.-ben 2012. július 13. péntek 10:41 | AN
Vincent Gray a 2010-es kampány idején. Nem akar távozni
Washington D.C. – Lopás, csalás, kéz kezet mos – nagyjából ez jellemzi a washingtoni városvezetést, amely soha nem jutott eddig vezető szerephez, ha korrupcióról volt szó: a sajtó mindig New York, Los Angeles vagy Chicago sötét ügyeivel volt elfoglalva. A washingtoni városvezetés, úgy tűnik, bizonyítja, hogy képesek a felzárkózásra: megvesztegetéstől az adócsalásig van itt minden.
A korrupciós vádak a héten komoly formában érték el Vincent Gray polgármestert: egy nő, aki közeli munkatársa volt a kampányában, bűnösnek vallotta magát abban, hogy kampánycélokra pénzt fogadott el egy gazdag washingtoni üzletembertől. Jóllehet magát a polgármestert egyelőre nem vádolták meg semmivel, egyre többen úgy vélik, jó lenne lemondania, mert az mégsem venné jól ki magát, ha Washington, a szövetségi főváros elejét a rendőrök a hivatalából vinnék el egy szép napon.
A Gray vezette városra az utóbbi időben rájár a rúd: az elmúlt négy évben több alkalommal indítottak vizsgálatot – hol a szövetségi hatóságok, hol a helyi választási bizottság magas rangú városi politikusok ellen, akik közül ketten lemondtak, ketten már börtönben ülnek, további kettő pedig szoros kapcsolatban állt a kampánystáb olyan tagjaival, akik már bűnösnek vallották magukat.
Gray polgármester úgy nyilatkozott, „nem hinné”, hogy városában különösebben elterjedt volna a korrupció. Ezzel szemben több városi politikussal szemben komoly kételyek merülnek fel. Graynek három munkatársa vallotta eddig magát bűnösnek illegális kampányfinanszírozásban – utoljára múlt kedden Jeanne Clarke Harris, aki a Gray megválasztásáért folytatott „árnyékkampány” keretében 650 ezer dollárt vett átt Jeffrey Thompson üzletembertől. A kampány könyvelésében, pénzügyi mérlegében erről az összegről egyáltalán semmilyen említést nem tettek.
Gray kampánypénztárosa, Thomas Gore kétrendbeli bűncselekményben és három rendbeli kihágásban vallotta magát bűnösnek májusban. Gore volt az, aki megszervezte, hogy Gray ellenfele, Sulaimon Brown kampányába meghamisított pénzutalványokkal adakozzanak. A cél az volt, hogy Brown versenyben tudjon maradni, és folyamatosan támadja és gyengítse a másik ellenfelet, Adrian Fentyt, a 2010-ben hivatalban volt polgármestert.
Szintén bűnösnek vallotta magát Gray kampánykonzultánsa, Howard Brooks, aki bűntársa volt Gore-nak a fentiekben, ráadásul még hazudott is a szövetségi ügyészeknek, amikor erről faggatták.
Gore egy évtől másfél évig terjedhető szabadságvesztés-büntetés elé néz, és maximum 30 ezer dollárra büntethetik; Brooks legfeljebb fél évet tölthet rács mögött és ötezer dollárjába kerülhet az ügy.
„Nem állt szándékunkban ilyen kampányt csinálni”, jelentette ki Gray a szerdai sajtótájékoztatóján, de azt is hozzátette, „nem tervezi” a lemondást, amire eddig három városi tanácsnok szólította fel.
Vannak további zűrös ügyek is, amelyek nem kapcsolódnak közvetlenül a polgármester kampányához. Kwame Brown városi tanácsnok a múlt pénteken vallotta bűnösnek magát csalásban. Ő a valóságosnál jóval magasabb jövedelmet hazudott a bankjának, hogy megkapja azt az összeget, amiért hajót akart venni magának – mellesleg pedig ő is „elfelejtett” bejelenteni 170 ezer dollárnyi kampányadományt, amit nem is a kampány számláján, hanem egy úgynevezett „alszámlán” tartottak.
Brown híres volt különféle allűrjeiről, így hivatalba lépésekor kikövetelt magának egy fullextrás fekete Lincoln Navigatort. A városi terepjárót le is szállították, ám az utastér belül nem fekete volt, hanem szürke. A politikus visszaküldte a Navigatort azzal, hogy ő kívül-belül fekete autót rendelt. A washingtoni adófizetőknek ez a csere 1600 dollárjába került; további havi kétezer dollárba fájt a Lincoln kibérlése.
Harry Thomas városi tanácsnok ellen lopás és csalárd adóvisszaigénylés miatt emeltek vádakat. A politikus januárban vallotta bűnösnek magát abban, hogy ellopott a városi kasszából 350 ezer dollárt, amiből fiatalok számára művészeti és sportprogramokat kellett volna szervezni. A politikus a következő javakkal lepte meg magát: egy Audi Quattro Premium városi terepjáróval (58 ezer dollár), egy Victory motorbiciklivel (23 ezer 245 dollár), több drága öltönnyel, inggel, luxuséttermekben elköltött vacsorákkal és álomutazásokkal. Harmincnyolc hónapot kapott.
Michael Brown tanácsnoknak komoly problémai akadtak az adófizetéssel. Tavaly 14 ezer dollárral tartozott – a saját városának – be nem fizetett ingatlanadó formájában, de majdnem ugyanennyi jövedelmi adót sem fizetett be. A szövetségi adóhivatal összesen 50 ezer dollár be nem fizetését kéri számon rajta a 2004 és 2008 közötti időszakból, ami miatt a házára is zálogjogot jegyeztetett be.
Megúszta a vádemelést Jim Graham városi tanácsos, aki helyett, úgy tűnik, a stábfőnöke, Ted Loza viszi el a balhét. Loza nyolc hónapot kapott, amiért nevetséges összegű, ezerötszáz dolláros kenőpénzt fogadott el az egyik washingtoni taxivállalat vezetőjétől abban az időszakban, amikor a tanács 2008-ban a taxireformot vitatta meg.
A régebbi ügyek közül a leghíresebb azé a Marion Barryé, aki korábban több mint húsz éven keresztül állt Washington élén. Az ex-polgármesterről videófelvétel készült, amint épp vígan szippantgatja a kokaint egy washingtoni szállodaszobában. Miután kábítószer birtoklásában bűnösnek vallotta magát, leült hat hónapot, azután kijött és újra választást nyert. 1999-ben hagyta el végképp a polgármesteri hivatalt, de utána megint felelősségre vonták, és ezúttal már nem holmi kokszolásért, hanem adócsalásért. Éveken át harcolt az adóhivatallal, végül csak újabb hat hónapra csukták le; az adócsaláson kívülé még számtalan zűrbe keveredett a volt barátnője zaklatásától a kábítószer-vádakon át az illegális szervkereskedelemig.
District of Columbia deficitje ebben az évben elérte a 600 millió dollárt.
VN:F [1.9.3_1094]please wait...Értékelés: 5.0/5 (1 szavazás)VN:F [1.9.3_1094]Értékelés: 0 ( 0 szavazatból)Korrupció Washington D.C.-ben, 5.0 out of 5 based on 1 rating Címkék:korrupció, Vincent Gray, washington d.c.
Hol nincsen korrupció?
Alighanem könnyebb összeszámolni. :)
Az mindenhol van. Az emberek mind egyformák. A kérdés az, hogy lebuknak-e. Van, ahol üldözik, és van rendszer, ami a korrupción alapul.
VN:F [1.9.3_1094]Értékelés: +1 (1 szavazás) Írja meg véleményét!
4Bartus László: Az Unió első fasiszta állama 5Gyurcsány a médiának politizál Legutóbbi hozzászólások	nem értem > Elbocsátások a rezsicsökkentés miattTúlavasúti > Heti Valótlanság az őszödi kiszivárogtatókról"tisztelhölgyeimésuraim" > Buják Attila: Ápol s eltakarBarry1 > Elbocsátások a rezsicsökkentés miattanonyme > Heti Valótlanság az őszödi kiszivárogtatókróltapis32 > Kulka János nyílt levele a buzizó Kerényihezrupcsi > Heti Valótlanság az őszödi kiszivárogtatókrólTZ35 > Heti Valótlanság az őszödi kiszivárogtatókrólbaby > Heti Valótlanság az őszödi kiszivárogtatókrólBarry1 > Bartus László: Orbán és a németektapis32 > Heti Valótlanság az őszödi kiszivárogtatókrólLatyapatya > Heti Valótlanság az őszödi kiszivárogtatókrólLatyapatya > Heti Valótlanság az őszödi kiszivárogtatókról"tisztelhölgyeimésuraim" > Heti Valótlanság az őszödi kiszivárogtatókrólEldrad > Elbocsátások a rezsicsökkentés miattTZ35 > Heti Valótlanság az őszödi kiszivárogtatókrólcsatt > Heti Valótlanság az őszödi kiszivárogtatókrólBarry1 > Elbocsátások a rezsicsökkentés miattanonyme > Ésszerűbb adózást, több munkahelyet ígért Bajnaioldster > Heti Valótlanság az őszödi kiszivárogtatókról